cyanic-selkie/wikianc huggingface dataset:
রিওমা ওয়াতানাবে
২০১৩ সালে, ওয়াতানাবে জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রিওমা ওয়াতানাবে ১৯৯৬ সালের ২রা অক্টোবর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওয়াতানাবে জাপান অনূর্ধ্ব-১৭ এবং জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করে ৩টি গোল করেছেন।
কলিন গেস্ট
কলিন আর্নেস্ট জন গেস্ট (Colin Guest; জন্ম: ৭ অক্টোবর, ১৯৩৭ - মৃত্যু: ৭ ডিসেম্বর, ২০১৮) ভিক্টোরিয়ার মেলবোর্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯৬৩ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেছিলেন। দলে মূলতঃ ফাস্ট মিডিয়াম বোলার হিসেবে খেলতেন। এছাড়াও, বামহাতে নিচেরসারিতে কার্যকরী ব্যাটিং করতেন কলিন গেস্ট।
ঘরোয়া ক্রিকেট
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ভিক্টোরিয়া ও ১৯৬৬-৬৭ মৌসুমে ওয়েস্টার্ন অস্ট্রেলিয়ার পক্ষে খেলেছিলেন। ১৯৬২-৬৩ মৌসুমে কলিন গেস্ট সেরা বোলিং পরিসংখ্যান দাঁড় করান। মেলবোর্নে ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ইনিংসে ৭/৯৫ ও খেলায় ১০/১৩৪ পান।
জাতীয় দল থেকে উপেক্ষিত হলেও আন্তঃরাজ্যীয় পর্যায়ের খেলায় চমৎকার ক্রীড়াশৈলী অব্যাহত রাখেন। ১৮.২৮ গড়ে ৩৯ উইকেট নিয়ে শেফিল্ড শিল্ডে শীর্ষস্থানে দখল করেন ও প্রতিযোগিতার শিরোপা বিজয়ে ভিক্টোরিয়াকে প্রভূতঃ সহায়তা করেন।
টেস্ট ক্রিকেট
১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অনুষ্ঠিত অ্যাশেজ সিরিজের তৃতীয় টেস্টে অংশগ্রহণ করেছিলেন তিনি। এটিই তার একমাত্র টেস্টে অংশগ্রহণ ছিল।
কেন ম্যাকে’র পরিবর্তে টেস্টে দলে আনীত হন তিনি। তবে, অ্যালান ডেভিডসন ও গার্থ ম্যাকেঞ্জিকে সহায়তাকল্পে তাকে ব্যবহার করা হয়েছিল। অস্ট্রেলিয়া ঐ টেস্টে জয় পেয়েছিল। দশম উইকেট জুটিতে ব্যারি শেফার্ডের সাথে গুরুত্বপূর্ণ ভূমিকা পালন করেন। খেলায় কোন উইকেট লাভে করতে পারেননি তিনি ও কেন ম্যাকেকে দলে ফিরিয়ে আনার পরিপ্রেক্ষিতে দলের বাইরে অবস্থান করতে হয়।
অবসর
১৯৬৩-৬৪ মৌসুমে তার খেলার মান বেশ দূর্বল পর্যায়ে চলে যায়। ফলশ্রুতিতে ওয়েস্টার্ন অস্ট্রেলিয়ায় স্থানান্তরিত হন। ওয়েস্টার্ন অস্ট্রেলিয়ার পক্ষে প্রথম খেলাতেই অপরাজিত ২৬ ও ৭৪ রান তুলেন। ৭৪ রানের সংগ্রহটি প্রথম-শ্রেণীর ক্রিকেটে তার ব্যক্তিগত সর্বোচ্চ ছিল। এ পর্যায়ে ব্যাট হাতে আরও কিছু মূল্যবান অবদান রাখলেও বোলিংয়ে তেমন কিছুই করতে পারেননি। গার্থ ম্যাকেঞ্জি, স্যাম গ্যানন, লরি মেইন, ইয়ান ব্রেশ ও জিম হাবলের ন্যায় প্রথিতযশা পেস বোলারদের কাছ থেকে শক্ত প্রতিদ্বন্দ্বিতার মুখোমুখি হন। ঐ মৌসুম শেষে আর কোন প্রথম-শ্রেণীর খেলায় অংশ নেননি কলিন গেস্ট।
৮ ডিসেম্বর, ২০১৮ তারিখে মেলবোর্ন হাসপাতালে ৮১ বছর বয়সে কলিন গেস্টের দেহাবসান ঘটে।
সমথর রাজ্য
সমথর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সিতে অবস্থিত এই রাজ্যটি বুন্দেলখণ্ড এজেন্সির অংশ হিসাবে প্রশাসনিক কার্য নির্বাহ হতো৷ রাজ্যটি রাজধানী ও সদর দপ্তর ছিলো সমথর শহরে, এটি বুন্দেলখণ্ডের বর্তমান ঝাঁসি জেলার সমতল অংশে পহূজ ও বেতোয়া নদীর সংযোগস্থলে অবস্থিত৷
রাজ্যটির প্রতিষ্ঠাতা রণজিত সিং ১৭৬০ খ্রিস্টাব্দে মারাঠাদের রাজ্য বিস্তার সময়কালীন স্থানীয় সুবেদারের দুর্বলতার সুযোগে রাজ্যটিকে একটি স্বাধীন রাজ্য হিসেবে ঘোষণা করলে মারাঠা তাকে ওই রাজ্যের রাজা হিসেবে মেনে নেন, যদিও রাজ্যটি মারাঠাদের সামন্ত রাজ্যে পরিণত হয়। ১৮১৭ খ্রিস্টাব্দে ব্রিটিশরা সমথরকে দেশীয় রাজ্য হিসেবে মর্যাদা দেন। ১৮৬২ খ্রিস্টাব্দে অপুত্রক রাজার দত্তকপুত্র গ্রহণের সনদ বের হলে এই রাজ্যটি দত্তক পুত্র গ্রহণের অধিকার পায়। ১৮৮৪ খ্রিস্টাব্দে রেললাইন নির্মাণের লক্ষ্যে রাজ্যের রাজা তার অঞ্চলের বেশ কিছু অংশ ব্রিটিশদের ছেড়ে দেন।
শাসকবর্গ
সমথর দেশীয় রাজ্যের রাজা ছিলেন খটনা রাজবংশের গুর্জর শাসক, তারা ১৮৭৭ খ্রিস্টাব্দ থেকে মহারাজা উপাধিতে ভূষিত হতেন। রাজ্যটি ব্রিটিশদের থেকে ১১ তোপ সেলামীর সম্মান প্রাপ্ত হয়েছিলেন।
গালাতাসারায় ফুটবল ক্লাব
গালাতাসারায় ফুটবল ক্লাব (যা গালাতাসারায় স্পোর্টস ক্লাব (ফুটবল), গালাতাসারায় স্পোর্টস ক্লাব) হচ্ছে তুরস্কের ইস্তানবুল শহরের রুমেলিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বৃহত্তর গালাতাসারায় স্পোর্টস ক্লাবের সমিতির ফুটবল শাখা এবং গালাতাসারায় কমিউনিটি কোঅপারেশন কমিটির অংশ, যেখানে গালাতাসারায় উচ্চ বিদ্যালয় অন্তর্ভুক্ত, যার শিক্ষার্থীদের নিয়ে ১৯০৫ সালের অক্টোবর মাসে প্রতিষ্ঠিত হয়েছিল এই ফুটবল ক্লাবটি।
গালাতাসারায় তুর্কি ফুটবলের সবচেয়ে সফল ক্লাব; ঘরোয়াভাবে ক্লাবটি ২২টি সুপার লিগ শিরোপা, ১৮টি তুর্কি কাপ এবং ১৬টি তুর্কি সুপার কাপ জয়লাভ করেছে। ইস্তানবুল ফুটবল লিগ ভেঙে যাওয়ার পরে ১৯৫৯ সাল থেকে সুপার লিগের সমস্ত মৌসুমে অংশ নেওয়া তিনটি দলের মধ্যে গালাতাসারায় অন্যতম। আন্তর্জাতিকভাবে, গালাতাসারায় ২০০০ সালে উয়েফা কাপ এবং উয়েফা সুপার কাপ জয়লাভ করেছে। এই ক্লাবটি প্রথম এবং একমাত্র তুর্কি দল হিসাবে কোন বড় উয়েফা প্রতিযোগিতা জয়লাভ করেছে। ১৯৯৯–২০০০ মৌসুমে, ক্লাবটি এক মৌসুমে সুপার লিগ, তুর্কি কাপ, উয়েফা কাপ এবং উয়েফা সুপার কাপ জয়ের মাধ্যমে চতুর্গুণ সমাপ্তির এক বিরল কীর্তি অর্জন করেছিল। ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্সের বিশ্ব র‌্যাঙ্কিংয়ে প্রথম স্থান অর্জনকারী একমাত্র তুর্কি ক্লাবও গালাতাসারায়।
নসরুল্লা রানা
নসরুল্লা রানা (জন্ম ১১ সেপ্টেম্বর ২০০২) হংকংয়ের ক্রিকেটার। ২০১৯ সালের সেপ্টেম্বরে, ২০১৯-২০ ওমান পাঁচদেশীয় সিরিজ ও সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব উভয় প্রতিযোগিতার জন্য হংকংয়ের টুয়েন্টি২০ আন্তর্জাতিক (টি২০আই) স্কোয়াডে তাকে নির্বাচিত করা হয়েছিল। তিনি হংকংয়ের হয়ে ওমানের বিপরীতে টুয়েন্টি২০ আন্তর্জাতিক ক্রিকেটে নিজের অভিষেক করে ৫ অক্টোবর ২০১৯ তারিখে।
গালাতাসারায় ফুটবল ক্লাব
২০১১ সাল থেকে এই ক্লাবটি ৫২,৩৩২ জনের ধারণক্ষমতাসম্পন্ন তুর্ক টেলিকম স্তাদিতে তাদের সকল হোম ম্যাচের আয়োজন করে থাকে। এর পূর্বে, এই ক্লাবটি আলি সামি ইয়েন স্টেডিয়ামের ইস্তাম্বুলের অন্যান্য মাঠে তাদের সকল হোম ম্যাচে খেলেছিল।
২০১৪–১৫ সুপার লিগ মৌসুমের গালাতাসারায়ের ২০তম চ্যাম্পিয়নশিপের ফলস্বরূপ, তাদের লোগোতে এই লিগের ২০টি চ্যাম্পিয়নশিপের প্রতিনিধিত্বকারী চার তারকা যোগ করা হয়েছে; প্রতিটি তারকা দলের পাঁচটি চ্যাম্পিয়নশিপ জয় নির্দেশ করে।
গুমা রেলওয়ে স্টেশন
গুমা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার গুমা শহরে অবস্থিত।
অবস্থান
গুমা রেলওয়ে স্টেশন উত্তর চব্বিশ পরগণা জেলার গুমাতে অবস্থিত। এই স্টেশন থেকে পরবর্তী স্টেশন হল - অশোকনগর রোড রেলওয়ে স্টেশন এবং পূর্ববর্তী স্টেশন হল বিড়া রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
গুমা রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। গুমা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। বর্তমানে স্টেশন মাস্টার এর ঘর যেখান থেকে স্টেশন পরিচালিত হয় নবনির্মিত ভবন এ স্থানান্তর করা হয়েছে যা স্টেশন সংলগ্ন রেল গেট এর পাশে অবস্থিত। যাত্রীদের রেল ভ্রমণের জন্য টিকিট 1 নম্বর স্টেশনের টিকিট ঘর থেকে প্রদান করা হয়। এইখানে দুটি টিকিট কাউন্টার আছে।রিজার্ভভেশন এর সুবিধা এই স্টেশন এ বর্তমানে নেই।স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। এ ছাড়াও প্লাটফর্মে নবনির্মিত শৌচাগার আছে যেখানে বিশেষ সুবিধার ব্যাক্তিদের জন্য শৌচাগার আছে।চাবি স্টেশন মাস্টার এর কাছে থাকে। স্টেশনে গাড়ি রাখার ব্যবস্থা নেই। কিন্তু সদ্য রেলওয়ে অনুমোদন প্রাপ্ত সাইকেল বাইক রাখার গ্যারেজে বা পার্কি নির্মাণ করা হয়েছে। যা রাত 11 টা অবধি খোলা থাকে।
গুমা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
গুমা রেলওয়ে স্টেশনের রেলপথে বৈদ্যুতীক ট্রেন চলাচল করে।
প্রশাসন ও নিরাপত্তার ব্যবস্থা
গুমা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
মুরালি শাস্ত্রী
মুরালি শাস্ত্রী (জন্ম ১৯৫৯) হলেন একজন ভারতীয় পদার্থ রসায়নবিদ, ন্যানোপদার্থ বিজ্ঞানী এবং আইআইটিবি-মোনাশ রিসার্চ একাডেমির প্রধান নির্বাহী কর্মকর্তা। তিনি টাটা কেমিক্যালসের একজন প্রাক্তন প্রধান বিজ্ঞানী এবং জাতীয় রাসায়নিক পরীক্ষাগারের প্রাক্তন সিনিয়র বিজ্ঞানী। তিনি পৃষ্ঠতল, ফিল্ম এবং পদার্থ রসায়নের উপর গবেষণার জন্য পরিচিত এবং মহারাষ্ট্র বিজ্ঞান একাডেমী ও ভারতীয় বিজ্ঞান একাডেমীর একজন নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা পরিষদ, তাকে ২০০২ সালে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করেছিল। এটি সর্বোচ্চ ভারতীয় বিজ্ঞান গবেষণা পুরস্কারের মধ্যে একটি। তিনি এই পুরস্কার পেয়েছিলেন রাসায়নিক বিজ্ঞানে তার অবদানের জন্য।
জীবনী
মুরালি শাস্ত্রী, ১৯৫৯ সালের ১৯শে জুন, দক্ষিণ ভারতের তামিলনাড়ু রাজ্যে জন্মগ্রহণ করেছিলেন। তিনি ১৯৮২ সালে ভারতীয় প্রযুক্তিবিদ্যা প্রতিষ্ঠান মাদ্রাজ থেকে রসায়নে স্নাতকোত্তর ডিগ্রি অর্জন করেন। তিনি ১৯৮৭ সালে এই শিক্ষায়তন থেকেই পাতলা ফিল্ম প্রযুক্তি নিয়ে গবেষণা করে পিএইচডি অর্জন করেন। এরপর তিনি তাত্ত্বিক পদার্থবিজ্ঞানের আন্তর্জাতিক কেন্দ্র (১৯৮৮-৮৯) এবং এলএটরা সিনক্রোট্রোন ত্রিয়েস্তা (১৯৮৯-৯১) থেকে তার ডক্টরেট পরবর্তী পড়াশোনা করেছিলেন। তিনি ১৯৯৭ সালে সফটওয়্যার প্রকৌশলী হিসাবে কিউএডি গ্লোবাল রিসোর্স সেন্টারে যোগদান করেন। সেখানে তিনি প্রযুক্তি পরামর্শদাতা এবং প্রকল্প পরিচালকের মত পদে কাজ করেছেন। এরপর তিনি সিনিয়র বিজ্ঞানী হিসাবে জাতীয় রাসায়নিক পরীক্ষাগারে চলে আসেন। ২০০৫ সালে তিনি মুখ্য উদ্ভাবক কর্মকর্তা (চিফ ইনোভেশন অফিসার) হিসাবে টাটা কেমিক্যালসে যোগ দেন। সেখানে ছয় বছর চাকরি করার পরে, ২০১১ সালে, তিনি ডিএসএম ইন্ডিয়ার উদ্ভাবনী কেন্দ্রের পরিচালক হিসাবে যোগদান করেছিলেন। যখন ২০১৫ সালে, আইআইটিবি-মোনাশ রিসার্চ একাডেমির তৎকালীন প্রধান নির্বাহী কর্মকর্তা অবসর গ্রহণ করেছিলেন, শাস্ত্রী এই পদে নির্বাচিত হন এবং বর্তমানেও তিনি এই পদে আসীন রয়েছেন। তিনি কানপুরের ভারতীয় প্রযুক্তিবিদ্যা প্রতিষ্ঠানে আইএনএইই এবং সি ভি শেষাদ্রি চেয়ার অধ্যাপক হিসাবে, হায়দ্রাবাদ, কেন্দ্রীয় বিশ্ববিদ্যালয়ে ডিএই অধ্যাপক হিসাবে এবং মেরিল্যান্ড বিশ্ববিদ্যালয় (১৯৯৮-৯৯) ও সিএনআরএস, ওরসে (২০০১-২০০৩) তে একজন পরিদর্শন বিজ্ঞানী হিসাবে দায়িত্ব পালন করেছেন।
উত্তরাধিকার
পাতলা ফিল্ম এবং ন্যানো পদার্থকে নিয়ে গবেষণা চালিয়ে ঐ বিশেষ ক্ষেত্রগুলিতে শাস্ত্রী তার অবদান রেখেছেন। পাশাপাশি এই প্রযুক্তিগুলির বাণিজ্যিক প্রয়োগেও তিনি বিকাশ ঘটিয়েছেন। টাটা কেমিক্যালসের প্রধান বৈজ্ঞানিক কর্মকর্তা হিসাবে, তিনি স্বল্প ব্যয়ের একটি জল পরিশোধন যন্ত্রের প্রবর্তন করেছিলেন, যার নাম দেওয়া হয় স্বচ্ছ। এটিতে পরিশোধক হিসাবে ন্যানো-সিলভার ব্যবহার করা হয়েছিল। তিনি সেখানে একটি উদ্ভাবনী কেন্দ্র প্রতিষ্ঠা করেছিলেন যেটি ন্যানোপ্রযুক্তি ভিত্তিক বেশ কয়েকটি প্রকল্পে কাজ করেছিল। তার আইআইটিবি-মোনাশ রিসার্চ একাডেমির প্রধান নির্বাহী কর্মকর্তা থাকাকালীন, প্রতিষ্ঠানটি মুম্বাইয়ে একটি নতুন সদর দফতর স্থাপন করেছিল। সেখানে তিনি শীর্ষস্থানীয় কিছু ভারতীয় এবং বিদেশী ব্যবসায়িক সংস্থাগুলির অংশগ্রহণ নিয়ে আন্তঃশৃঙ্খলা বৈজ্ঞানিক গবেষণার তদারকি করেছিলেন। তিনি অধ্যায়ের মাধ্যমে তার গবেষণাপত্রগুলি প্রকাশ করেছেন অন্যদের লেখা বইয়ের প্রতি সেখানে অবদান স্বীকার করা হয়েছে। তার ৩৬০ এর বেশি সহকর্মী-পর্যালোচিত নিবন্ধ রয়েছে।  তার অধিকারে অনেক মার্কিন এবং ভারতীয় অধিকার পত্র (পেটেন্ট) আছে; তার মধ্যে জাস্টিয়া পেটেন্টসের (একটি আমেরিকান ওয়েবসাইট, আইনি তথ্য পুনরুদ্ধারে বিশেষজ্ঞ) তালিকাভুক্ত ২৪টি পেটেন্ট আছে। তিনি অনেক সরকারী ও আধা-সরকারী বিজ্ঞান সংস্থার সঙ্গে যুক্ত আছেন, এর মধ্যে আছে জৈবপ্রযুক্তি বিভাগ, বিজ্ঞান ও প্রযুক্তি বিভাগ, রাষ্ট্রপতি ন্যানোপ্রযুক্তি কমিটি এবং বৈজ্ঞানিক ও শিল্প গবেষণা পরিষদ। এর পাশাপাশি তিনি বেশ কয়েকটি বিজ্ঞান জার্নালের সঙ্গেও যুক্ত আছেন।
ঔদাসীন্যবাদ
ঔদাসীন্যবাদ হচ্ছে একটি দার্শনিক দৃষ্টিভঙ্গি যা অনুসারে, ঈশ্বরের অস্তিত্ব বা অনস্তিত্ব সংক্রান্ত বিষয়ে ব্যক্তির উদাসীন থাকা উচিত। একে একটি বিশ্বাস, বিশ্বাস ব্যবস্থা বা দাবীর চাইতে প্রবণতা হিসেবেই অভিহিত করা যায়।
ঔদাসীন্যবাদীরা ঈশ্বরের অস্তিত্ব স্বীকার কিংবা অস্বীকার করতে আগ্রহী নয়। ঈশ্বরের অস্তিত্ব নেই এমনভাবেই তারা দিনযাপন করেন এবং যেকোন ঘটনা ঐশ্বরিক নয় বরং প্রাকৃতিকভাবেই সংঘটিত হয় বলে মনে করেন। ঈশ্বরের অস্তিত্ব একেবারে উড়িয়ে দেয়া হয় না বরং তার অস্তিত্ব অদরকারী ও অপ্রয়োজনীয় বলে ধরা হয়। ঈশ্বর জীবনের লক্ষ্য প্রদসান করেন না কিংবা দৈনন্দিন জীবনে প্রভাব রাখেন না বলেই মানা হয়।
অন্যভাবে বলা যায়, ঐদাসীন্যবাদীরা স্রষ্টার অস্তিত্বের প্রশ্নকে তাদের জীবনে কোনভাবেই অর্থবহ বলে মনে করেন না। কিছুকিছু ঔদাসীন্যবাদীর মতে, স্রষ্টার অস্তিত্ব প্রমাণ হওয়া কিংবা না হওয়াতে তাদের জীবনযাত্রায় কোন পরিবর্তন রাখবে না বলেই মানেন।
বিজ্ঞানী ও দার্শনিক ইয়ান ভন হেগনার বলেন, ঔদাসীন্যবাদ হচ্ছে আস্তিক্যবাদ, নাস্তিক্যবাদ ও অজ্ঞেয়বাদের একটি বিকল্প অবস্থান, যা আধুনিক দার্শনিক আলোচনায় এড়িয়ে যাওয়া হয়েছে। অধ্যাপক ট্রেভর হেগনার ঔদাসীন্যবাদকে ধর্মদর্শনের একটি অনুল্লিখিত অঞ্চল বলে অভিহিত করেছেন।
শব্দের ব্যুৎপত্তি
"ঔদাসীন্যবাদ" শব্দটি ইংরেজি "Apatheism" (এপাথিজম) এর পারিভাষিক শব্দ। এই এপাথিজম একটি পিন্ডারি শব্দ (portmanteau) যা apathy (এপাথি) ও theism (থিজম) নিয়ে গঠিত হয়েছে। আইপিএ অনুসারে এর উচ্চারণ হচ্ছে /<span title="/ˌ/ secondary stress follows">ˌ <span title="/æ/ short 'a' in 'bad'">æ p <span title="/ə/ 'a' in 'about'">ə <span title="/ˈ/ primary stress follows">ˈ <span title="/θ/ 'th' in 'thigh'">θ <span title="/iː/ long 'e' in 'seed'">iː <span title="/ɪ/ short 'i' in 'bid'">ɪ z <span title="/əm/ 'm' in 'rhythm'">əm /।
প্রকরণ
ঔদাসীন্যবাদের একটি ধরনে ঈশ্বরের অস্তিত্ব বা অনস্তিত্ব বিষয়ক প্রশ্নকে জীবনের যেকোন বিষয়ে সম্পূর্ণ অপ্রাসঙ্গিক বলে মনে করা হয়। এই অবস্থানটি সন্দেহবাদী দৃষ্টিভঙ্গি থেকে ভিন্ন, ঠিক যে দৃষ্টিভঙ্গিতে নাস্তিক্যবাদী বা অজ্ঞেয়বাদীগণ বিষয়টি দেখে থাকেন। নাস্তিক্যবাদী ও অজ্ঞেয়বাদীগণ ঈশ্বরের অস্থিত্ব নিয়ে বা আমাদের পক্ষে ঈশ্বরকে জানা সম্ভব কিনা এই বিষয়ে প্রশ্ন তোলেন।
নৈতিক ও জ্ঞানতাত্ত্বিক (epistemic) কারণগুলোর জন্য ঈশ্বরের অস্তিত্বের বিষয়কে সরিয়ে রাখা হয় না - গণতান্ত্রিক অথবা অস্তিত্ববাদী (existentia) কারণগুলোর জন্য এই অস্তিত্বের বিষয়টিকে অপ্রয়োজনীয় মনে হয়। এটি গণতান্ত্রিক নীতির একটি বিশ্বায়িতকরণ যেখানে বলা হয়, কোন প্রজাতিতে বা সত্তায় (এদের মধ্যে মহাবিশ্বের বাইরে অবস্থিত এলিয়েন বা কল্পিত ঈশ্বরও পড়ে) কখনও প্রথম এবং দ্বিতীয় শ্রেণী থাকে না। তাই মানুষ জাতিও দ্বিতীয় শ্রেণী নয়। এই ঔদাসীন্যবাদের এই প্রকরণটিতে ঈশ্বর বা দেবতাদের অস্তিত্ব তাই জীবনের তথাকথিত মহান প্রশ্নগুলোর মধ্যে পড়ে না।
পদ্ধতিগত প্রকৃতিবাদ
ব্যবহারিক নাস্তিক্যবাদের উপর বিজ্ঞান সমাজের পদ্ধতিগত প্রকৃতিবাদের প্রভাব রয়েছে। "প্রকৃতিবাদের দর্শন হতে অনুপ্রাণিত এক বৈজ্ঞানিক মতবাদ যা সম্পূর্নভাবে বিশ্বাস কিংবা মেনে নেওয়ার পক্ষপাতী নয়।"
ঔদাসীন্যবাদীয় অজ্ঞেয়বাদ
ঔদাসীন্যবাদীয় অজ্ঞেয়বাদ দাবী করে কোন ধরনের তর্কই ঈশ্বর এবং ঐশ্বরিক শক্তির অস্তিত্ব কিংবা অস্তিত্বহীনতার প্রমাণ করতে পারে না। যদি এক বা একাধিক ঈশ্বরের অস্তিত্ব থেকেও থাকে তারা মানবসমাজের ভাগ্য নির্ধারনের ব্যাপারে উদ্বিগ্ন নয়। অতএব, যেহেতু তাদের অস্তিত্ব মানুষের ব্যক্তিগত জীবনে কোন প্রভাব নেই তাই ধর্মীয় আগ্রহও ক্ষুদ্রতর হওয়াই বাঞ্ছনীয়।
ব্যবহারিক নাস্তিক্যবাদ
ব্যবহারিক নাস্তিক্যবাদ অনুসারে, ব্যক্তিকে ঈশ্বর বা দেবতাদেরকে অবজ্ঞা করে জীবন অতিবাহিত করা উচিত। ব্যবহারিক নাস্তিক্যবাদে ঈশ্বর সংক্রান্ত প্রশ্নকে ঔদাসীন্যবাদের মত অপ্রাসঙ্গিক হিসেবে দেখা হয় না।
ইতিহাস
thumb|248x248px|১৮শ শতকের ফ্রেঞ্চ দার্শনিক [[ডেনিস ডিডেরটকে যখন নাস্তিক বলে অভিহিত করা হয় তিনি দাবী করেন যে, ঈশ্বরের অস্তিত্ব কিংবা অস্তিত্বহীনতা নিয়ে তিনি মাথা ঘামান না।]]এপাথিস্ট (ঔদাসীন্যবাদী) শব্দটি ২০০০ এর দশক থেকে ব্যবহৃত হওয়া শুরু করেছে। সাংবাদিক জোনাথন রচ নিজেকে ঔদাসীন্যবাদী বলে দাবী করেছেন।
সাধারণ ঔদাসীন্যবাদীয় বিতর্ক
একজন ঔদাসীন্যবাদী নিজের অবস্থান নিম্নোক্ত পরিপ্রেক্ষিতে ব্যাখ্যা করতে পারেন কিংবা এসবের সমষ্টিতে ঈশ্বরের ব্যাপারে নিজস্ব চিন্তা প্রকাশ করতে পারেন।
ধর্মীয় প্রেরণার অভাব
এই ঔদাসীন্যবাদীয় মতবাদ দাবী করে যে, মানুষের নৈতিকতা সমাজেই বিদ্যমান এবং তা কোন ধর্মের উপর নির্ভরশীল নয়। তাদের মতে, ধর্ম সারা বিশ্বের মানুষকে "সান্ত্বনা" দিতে পারলেও জীবনে নৈতিকতা অক্ষুণ্ণ রাখতে এর কোন প্রয়োজন নেই। এই মতবাদকে "নৈতিক ঔদাসীন্যবাদ" বলে। দ্যা এথিষ্ট এক্সপেরিয়েন্স এর কো-হোস্ট জেফ ডী এই মতবাদ প্রায়শই ব্যক্ত করে থাকেন।
নিস্পৃহতা
নিস্পৃহতা নির্বিশেষবাদ হিসেবেই বেশি প্রচলিত। এই মতবাদ অনুসারে সকল ধর্ম সমান মর্যাদা রাখে। ক্রিটিক অব পিউর রিজন দিয়ে কান্ট সর্বপ্রথম এই ধারনার জনপ্রীতি ঘটান। কান্ট বিভিন্ন তর্কের মাধ্যমে বোঝাতে চান যে, নির্বিশেষবাদ মূলতঃ সংশয়বাদের মৌলবাদী রূপ এবং  কোন একটি দার্শনিক মতবাদ বিশ্বাসের জন্য যুক্তিসম্মত কারণ নেই।
প্রমাণের অভাব
এটি তুলনামূলকভাবে বিজ্ঞানসম্মত মতবাদ যা অন্ধভাবে কোন কিছু বিশ্বাসকে প্রশ্নবিদ্ধ করে। এই মতবাদ অনুসারে কোন ঐশ্বরিক শক্তির অস্তিত্ব নিজের উপর মানুষের বিশ্বাস চাইলে তা নিজস্ব শক্তি বলেই করাতে পারে। যেহেতু ঐশ্বরিক শক্তি সব কিছুই করতে পারে বলে দাবী করা হয় সেহেতু তা যদি সত্যিই মানুষের বিশ্বাস অর্জন করতে চাইতো, সেটি নিজের শক্তি বলেই কোন অলৌকিক ঘটনাবলে করতে পারতো।
যেহেতু ঐশ্বরিক ক্ষমতা এমন কোন কাজ করছে না, তাই ঔদাসীন্যবাদীদের মতে ঐশ্বরিক ক্ষমতাবান কোনো অস্তিত্ব থাকলেও তা আসলে মানুষের বিশ্বাস-অবিশ্বাসের ব্যাপারে সচেতন নয়। আর যতদিন না ঈশ্বর কোন কারণ দেখাচ্ছেন ততদিন ঔদাসীন্যবাদীরাও ঈশ্বরের অস্তিত্ব নিয়ে চিন্তিত নন। রিচার্ড ডকিন্স এখন পর্যন্ত বিভিন্ন ইন্টারভিউয়ে নিজের অবস্থান এভাবেই ব্যাখ্যা করেছেন।
ত্রিপুরা পিপলস ফ্রন্ট
ত্রিপুরা পিপলস ফ্রন্ট (টিপিএফ) ছিল ভারতের ত্রিপুরার একটি আঞ্চলিক দল। এটি জুলাই ২০১৭ সালে তার তৃতীয় প্রতিষ্ঠা দিবস উদযাপন করেছে। ২০ মার্চ ২০২২-এ, এটি ভারতীয় জনতা পার্টির সাথে একীভূত হয়।
টিপিএফ উপজাতীয় এলাকায় সক্রিয় ছিল।
করুণা বাডওয়াল
কর্মজীবন
শাহরুখ খানের ব্যবসা ব্যবস্থাপক হিসেবে তিনি তার চলচ্চিত্র জীবন শুরু করেন।
ব্যক্তিগত জীবন
তিনি রবিন্দর সিং বাডওয়ালেকে বিয়ে করেছেন এবং দম্পতির দুই সন্তান হান্স বাডওয়াল এবং শামস বাডওয়াল রয়েছে।
আন্দামান বাজপাখি-পেঁচা
আন্দামান বাজপাখি-পেঁচা (Ninox affinis) Strigidae পরিবারের পেঁচার একটি প্রজাতি। এটি আন্দামান দ্বীপপুঞ্জের একটি স্থানীয় প্রজাতি।
বাসস্থান
এদের প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল। তবে বাসস্থানের ধ্বংসের জন্য এদের সংখ্যা ক্রমশ কমে আসছে।
অ্যাভি স্কট
অ্যাভি স্কট (টাম্পা, ফ্লোরিডা, নভেম্বর ২, ১৯৮১) হলেন একজন মার্কিন পর্নোগ্রাফিক অভিনেত্রী এবং ইরোটিক মডেল৷ তিনি ২০০১ সালের নভেম্বরে প্রাপ্তবয়স্ক সিনেমা জগতে তার কর্মজীবন শুরু করেন।
সিডি-আর
thumb|কমপ্যাক্ট ডিস্ক-রেকর্ডেবল (সিডি-আর) লোগো/ট্রেডমার্ক
সিডি-আর (কমপ্যাক্ট ডিস্ক-রেকর্ডেবল) একটি ডিজিটাল অপটিক্যাল ডিস্ক সংরক্ষণাগার ফরম্যাট। সিডি-আর ডিস্ক হল একটি কমপ্যাক্ট ডিস্ক যা একবার লিখিত এবং ইচ্ছেমত বহুবার পড়া যায়।
লি কা শিং মেডিসিন অনুষদ
লি কা শিং মেডিসিন অনুষদ (পূর্বে মেডিসিন অনুষদ ) হ'ল হংকং বিশ্ববিদ্যালয়ের একটি মেডিকেল অনুষদ যা মেডিসিন, নার্সিং , ফার্মেসি এবং চীনা ঔষধের ত্রৈমাসিক প্রোগ্রামগুলি সরবরাহ করে এমন অনেক স্কুল এবং বিভাগের অন্তর্ভুক্ত। ইংরেজি হল শিক্ষার মাধ্যম শ্রেণীর সব সময় চীনা এছাড়াও চীনা ঔষধ শিক্ষা রাখা হয় না।  এটি বিশ্ববিদ্যালয়ের প্রধান ক্যাম্পাস থেকে কয়েক কিলোমিটার দূরে অবস্থিত এবং রানী মেরি হাসপাতালের কাছে অবস্থিত যা এটির প্রধান শিক্ষানবিশ এবং গবেষণা কেন্দ্র। ১৮৮৭ সালে প্রতিষ্ঠিত, এটি পূর্ব পূর্বের প্রাচীনতম পশ্চিমা মেডিক্যাল স্কুলের অন্যতম।
ঈশ্বরগীতা
ঈশ্বরগীতা হল কূর্মপুরাণ থেকে একটি প্রাচীন হিন্দু দার্শনিক পাঠ্য। এটি অথর্বশীরস উপনিষদ সহ বৈদিক মহাপশুপত দর্শনের প্রাচীনতম শৈববাদকে অনুসরণ করে এবং বায়ুপুরাণের কালানুক্রম অনুসারে প্রায় ৩০০০ খ্রিস্টপূর্বাব্দে আবির্ভূত সংস্কারকৃত লকুলীশ পশুপতের পূর্ববর্তী।
পশুপত মানে "পশুপতির পথ" যেখানে যজুর্বেদে পশুপতিকে "সকল প্রাণীর প্রভু" হিসাবে সংজ্ঞায়িত করা হয়েছে। এটি ভগবান শিবের একটি নাম।
পাঠ্যটি শিব অদ্বৈত (শৈব অদ্বৈতবাদ) অধিবিদ্যা, সম্পর্ক শিব-ব্রহ্ম-লিঙ্গ, যোগ, ওঁ এর আবৃত্তি এবং যজুর্বেদ থেকে শতরুদ্রীয় স্তোত্র,  এবং অন্যান্য এর মতো বিষয় নিয়ে কাজ করে।
গঠন
ঈশ্বরগীতা ৭৬৮ টিরও বেশি শ্লোক সহ ১১টি অধ্যায় নিয়ে গঠিত যা শিবলিঙ্গের উপাসনা, শিব অদ্বৈত অধিবিদ্যা, শিবলিঙ্গের সর্বশক্তিমান, ভক্তি, ওঁ-এর তাৎপর্য, এর মতো বিষয়গুলির সাথে সম্পর্কিত। শিবের থিওফ্যানি (শিব-প্রদুর্ভ-আখ্যা), শিবের রূপ (অষ্টমূর্তি) এবং অন্যান্য।
বিষয়বস্তু
ঈশ্বরগীতায় এমন অনেক নতুন ধারণা রয়েছে যা ভগবদ্গীতায় পাওয়া যায় না, যেমন শিবলিঙ্গের পূজা এবং পরম ঈশ্বর হিসেবে শিবের ধারণা। এটি শিবকে ব্রহ্ম (পরম) এবং সেইসাথে লিঙ্গের সাথে ব্রহ্মের সমান করে। শিব, লিঙ্গের আকারে যার অর্থ ঈশ্বরের উপস্থিতির "চিহ্ন"। এর দর্শন বৈদিক পুরাণ ঐতিহ্যের মধ্যে নিহিত এবং এর তান্ত্রিক অর্থ নেই।
ঈশ্বরগীতা ব্রহ্মের সর্বোচ্চ ৮-গুণ যোগ শেখায় যা পতঞ্জলির পরবর্তী ৮-গুণ (অষ্টাঙ্গ) যোগের সাদৃশ্য বহন করে এবং এটি নিজেই শৈবধর্মের পাশুপত দর্শনের পাঠ্যপুস্তক। এই পাঠ্যের বেশ কয়েকটি ভাষ্য পাণ্ডুলিপি আকারে পাওয়া যায়, যার মধ্যে একটি বিজ্ঞানভিক্ষু, ১৬ শতকের হিন্দু বহুবিদ্যাবিশারদের একটি সহ।
কুকসিমা
কুকসিমা শিয়ালমুত্রা বা ডানকোনী (বৈজ্ঞানিক নাম: Cyanthillium cinereum) (ইংরেজি: little ironweed, poovamkurunnila) হচ্ছে  	Asteraceae পরিবারের Cyanthillium গণের একটি সপুষ্পক ভেষজ বিরুৎ।
বিবরণ
কুকসিমা গুল্মজাতীয় ছোট উদ্ভিদ। এটি লম্বায় প্রায় ২ ফুট মতো হয়। পাতার কিনারার দুইদিক থেকেই কাটা। এর বেশ কয়েকটি জাত হয়। একে চেনার সহজ উপায় হলো, পাতার আকৃতি। এ গাছের ফুলের রং পীত বর্ণের হয়। ফুল কোমল ও লোমযুক্ত। পাপড়ি সাদা বর্ণের। কুকসিমা গাছে শীতের শেষ দিকে ফুলে ফোটে এবং ফাল্গুন ও চৈত্র মাসে গাছে ফল হয়।
ভেষজ গুণ
কুকসিমার পাতায়, মূলে আছে ঔষধি গুণ। কলেরা, ফিতা ক্রিমি, মুখের শোথ, জ্বর সারাতে এই গাছ ব্যবহার করে থাকতেন কবিরাজগণ। এখনও নিয়ম মেনে এই গাছের অংশ বিশেষ দিয়ে চিকিৎসা করা হয়।
অকলেরা
অকলেরা (Aklera) ভারতের রাজস্থান রাজ্যের ঝালাওয়ার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৯ মিটার (১০১৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে অকলেরা শহরের জনসংখ্যা হল ১৮,১৬৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে অকলেরা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
কমর আলী ইউনিয়ন উচ্চ বিদ্যালয়
কমর আলী ইউনিয়ন উচ্চ বিদ্যালয় বাংলাদেশের একটি শিক্ষাপ্রতিষ্ঠান।
অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার হাইতকান্দি ইউনিয়নে এ বিদ্যালয়টি অবস্থিত।
ইতিহাস
১৯৫৪ সালে বিদ্যালয়টি প্রতিষ্ঠিত হয়।
পরিচালনা ব্যবস্থা
বিদ্যালয় পরিচালনার জন্য জনাব জাহাঙ্গীর কবির চৌধুরীকে সভাপতি করে ১০ সদস্যের একটি পরিচালনা পরিষদ রয়েছে।
কার্যক্রম
এ বিদ্যালয়ে সহ-শিক্ষা কার্যক্রম রয়েছে।
কৃতিত্ব ও ফলাফল
বিগত বছরের পাশের হার ৮৫.৮৩%। এছাড়া বিভিন্ন শিক্ষাবর্ষে এ+ সহ বেশ কিছু অর্জন রয়েছে।
ট্রিনিটি সেন্ট ক্লেয়ার
ট্রিনিটি সেন্ট ক্লেয়ার (রেডিং, ক্যালিফোর্নিয়া, ফেব্রুয়ারী ৩, ১৯৯০) হল একজন মার্কিন পর্নোগ্রাফিক অভিনেত্রীর মঞ্চের নাম৷
জীবনী
ট্রিনিটি সেন্ট ক্লেয়ার ক্যালিফোর্নিয়ার শাস্তা কাউন্টিতে অবস্থিত রেডিং শহরে ১৯৯০ সালের ফেব্রুয়ারিতে জন্মগ্রহণ করেন। তিনি ইতালীয় বংশোদ্ভূত। তিনি প্রকাশ্যে নিজেকে উভকামী বলেন।
জগন্নাথ কিশোর কলেজ
জগন্নাথকিশোর কলেজ বা জে কে কলেজ পশ্চিমবঙ্গের পুরুলিয়া জেলার একটি কলেজ। ১৯৪৮ সালে প্রতিষ্ঠিত এই কলেজটিই পুরুলিয়ার জেলার প্রথম আধুনিক উচ্চশিক্ষা প্রতিষ্ঠান। বর্তমানে এই কলেজ সিধো কানো বিরসা বিশ্ববিদ্যালয় অধীনস্থ। পশ্চিমবঙ্গ সরকার এই কলেজটিকে পুরুলিয়ার জেলার লিড কলেজ বা নেতৃ-কলেজ ঘোষণা করেছেন।
ইতিহাস
ব্রিটিশ আমলে পুরুলিয়া অঞ্চলে উচ্চশিক্ষার কোনও ব্যবস্থা ছিল না বললেই চলে। সেই কারণে পুরুলিয়া সহ তৎকালীন মানভূম জেলা শিক্ষায় একটি পশ্চাৎপদ জেলা হিসাবে বিবেচিত হত। স্বাধীনতার পর জহরলাল বসু, যতীন দত্ত, শ্যামসুন্দর সিংহমহাপাত্র, ধীরেন ভট্টাচার্য, জগদীশ মুখোপাধ্যায়, অশোক চৌধুরী, মন্মথ কুইরি প্রমুখ জেলার শিক্ষিত ব্যক্তিবর্গ উচ্চশিক্ষাকল্পে জেলায় একটি কলেজ স্থাপনের চিন্তাভাবনা শুরু করেন। এইসময় কাশীপুর পঞ্চকোট রাজপরিবারের রাজমাতা গোকুলকুমারী দেবী এককালীন এক লক্ষ টাকা অর্থসাহায্য দান করে জেলাবাসীর কলেজ প্রতিষ্ঠার স্বপ্নকে বাস্তবায়িত করতে সাহায্য করেন। সেই কারণে তারই প্রয়াত স্বামী জগন্নাথকিশোর সিংহদেওয়ের নামে উৎসর্গিত হয়ে ১৯৪৮ সালে প্রতিষ্ঠিত হয় জেলার প্রথম মহাবিদ্যালয় জগন্নাথকিশোর কলেজ। বর্তমান কলেজের জন্য জমির কিয়দংশ দান করেছিলেন নওয়াগড়ের রাজা ও কিয়দংশ কেতিকার শশধর চৌধুরীর দেওয়া। ঠক্করবাষ্পা আদিবাসী ছাত্রাবাস ও চিত্তরঞ্জন মাহাত ছাত্রাবাসের জমি দান করেন ডুংরার রাজা। কেনা হয় সৈনিক স্কুলের সামনের কিছু অংশ, আবার কিছুটা দান করা হয় কলেজকে। এছাড়া পুরুলিয়ার বিশিষ্ট ব্যবসায়ী শঙ্করলাল সিংহানিয়া এককালীন ষোলো হাজার টাকা দান করেছিলেন।
পটনা বিশ্ববিদ্যালয়ের আই এ ক্লাস দিয়ে কলেজের পড়াশোনা শুরু হয়। নিজস্ব ভবন না থাকায় সেই সময় ক্লাস নেওয়া হত হরিপদ সাহিত্য মন্দির, উইনিয়ন ক্লাব, ভিক্টোরিয়া স্কুল – ইত্যাদি প্রতিষ্ঠানের ভবনে। তবে শুরু থেকেই ব্যাপক জনপ্রিয়তা অর্জন করে এই কলেজ। শুধু পুরুলিয়া অঞ্চলই নয়, রাঁচি, হাজারিবাগ, বাঁকুড়া, বর্ধমান এমনকি পটনা ও কলকাতা থেকেও শিক্ষার্থীরা আসতে থাকেন এই কলেজে পঠনপাঠন করার জন্য। প্রথম বছরের ছাত্র ভর্তির সংখ্যা স্পর্শ করে ১০৯।
১৯৪৮ সালের ২২ জুলাই কলেজের প্রথম ক্লাস আরম্ভ হয়। দর্শনের অধ্যাপক ধীরেন মুখোপাধ্যায় কলেজের প্রথম অধ্যক্ষ হিসাবে যোগ দেন। অত্যন্ত আদর্শবাদী ধীরেনবাবু ছিলেন পূর্ববঙ্গ নিবাসী এক স্বাধীনতা সংগ্রামী ও যুগান্তর পার্টির সঙ্গে যুক্ত। ইংরেজি, বাংলা, হিন্দি, সিভিক্স, ইতিহাস প্রভৃতি বিষয়ে অধ্যাপনার কাজে যোগ দেন যথাক্রমে নরেন্দ্রনাথ বন্দ্যোপাধ্যায়, নন্দদুলাল রায় (বাংলা, সংস্কৃত ও সংগীতে এমএ) শচীন্দ্রনাথ সেন, বৈদ্যনাথ কর ও আনন্দকুমার দাঁ। ১৯৪৯ সালে যোগ দেন দর্শনের কমলেশ ঘোষ ও ইংরেজিতে সুবোধ বসুরায়। এই সময় একজন শিক্ষকের অধীনে কলেজে একটি উর্দু বিভাগও ছিল। কিন্তু পরে ছাত্রাভাবে সেটি বন্ধ হয়ে যায়। স্বাধীনতা সংগ্রামী ও কলেজ অন্ত প্রাণ শশাঙ্কশেখর রায় ছিলেন অফিসের বড়বাবু আর অমর চৌধুরী (গদাইদা নামে পরিচিত) ছিলেন অ্যাকাউন্টেন্ট। চতুর্থ শ্রেণির কর্মচারী ছিলেন বলাই মাহাত, গুহিরাম সিং ও ননীগোপাল দে। একটি আলমারি নিয়ে গ্রন্থাগারিকের পদে যোগ দেন লালগোপাল মজুমদার। এঁদের সকলের বেতন ছিল সামান্য ও অনিয়মিত। বিহার সরকারের কাছ থেকে কোনো সরকারি সাহায্যও মিলত না। তবু এঁদের ঐকান্তিক নিষ্ঠা কলেজটিকে একটি স্বনামধন্য শিক্ষাপ্রতিষ্ঠানে পরিণত করে।
ছাত্র সংখ্যা বৃদ্ধি পাওয়ায় ও ছাত্রীরাও কলেজে যোগ দিতে থাকায় কলেজের একটি নিজস্ব ভবনের প্রয়োজন হয়। ১৯৫৩ সালে বিহার সরকারের অর্থমন্ত্রী অনুগ্রহণারায়ণ সিং কলেজের বর্তমান কেতিকাস্থ ভবনটি উদ্বোধন করেন। এরপর পটনা বিশ্ববিদ্যালয় থেকে বিহার বিশ্ববিদ্যালয়ের অন্তর্ভুক্ত হয় এই কলেজ। ১৯৫৬ সালের ১ নভেম্বর পুরুলিয়া জেলা পশ্চিমবঙ্গের অন্তর্ভুক্ত হলে কলেজটি কলকাতা বিশ্ববিদ্যালয়ের অধীনস্থ হয়। বর্ধমান বিশ্ববিদ্যালয় প্রতিষ্ঠার পর ১৯৬১ সালে জগন্নাথকিশোর কলেজ উক্ত বিশ্ববিদ্যালয়ের অন্তর্ভুক্ত হয়।
হিলডে মানগোল্ড
হিলডে মানগোল্ড (Hilde Mangold, ২০শে অক্টোবর, ১৮৯৮ – ৪ঠা সেপ্টেম্বর, ১৯২৪) (জন্মকালীন পারিবারিক নাম প্র্যোশোল্ট Proescholdt) একজন জার্মান ভ্রূণবিজ্ঞানী ছিলেন। তিনি ১৯২৩ সালে প্রকাশিত একটি অভিসন্দর্ভের জন্য বিশেষভাবে স্মরণীয় হয়ে আছেন, যার উপর ভিত্তি করে তাঁর উচ্চশিক্ষায়তনিক উপদেষ্টা হান্স ষ্পেমান ১৯৩৫ সালে ভ্রূণীয় সংগঠক আবিষ্কারের জন্য চিকিৎসাবিজ্ঞানে নোবেল পুরস্কার লাভ করেন। এটি খুবই বিরল সংখ্যক ডক্টরেট অভিসন্দর্ভের একটি, যার ফলে সরাসরি নোবেল পুরস্কার প্রদান করা হয়। মানগোল্ড যে সাধারণ ক্রিয়াটি প্রদর্শন করেন, সেটি ভ্রূণীয় আবেশন নামে পরিচিত, অর্থাৎ, কীভাবে কিছু কিছু কোষ অন্যান্য কোষের বিকাশের পথ নিয়ন্ত্রণের ক্ষমতা রাখে, সেই ব্যাপারটি। আবেশন এখন পর্যন্ত একটি মৌলিক ধারণা এবং এটির উপরে এখনও গবেষণা অব্যাহত আছে।
জীবনী
হিলডে প্র্যোশোল্ট ১৮৯৮ সালের ২০শে অক্টোবর তারিখে মধ্য-পূর্ব জার্মানির ট্যুরিঙেন প্রদেশের গোটা শহরে জন্মগ্রহণ করেন। তিনি সাবানের কারখানার মালিক এর্নেস্ট প্র্যোশোল্ট ও তার স্ত্রী গেরট্রুডে-র দ্বিতীয় সন্তান ছিলেন। তিনি ১৯১৮ ও ১৯১৯ সালে দুইটি ষান্মাসিক পর্ব ধরে ইয়েনা বিশ্ববিদ্যালয়ে পড়াশোনা করেন এবং এর পরে ফ্রাংকফুর্ট বিশ্ববিদ্যালয়ে স্থানান্তরিত হন। সেখানেও তিনি দুইটি ষান্মাসিক পর্ব অতিবাহিত করেন। সেখানেই তিনি পরীক্ষামূলক ভ্রূণবিজ্ঞানের উপরে প্রখ্যাত ভ্রূণবিজ্ঞানী হান্স ষ্পেমানের একটি বক্তৃতা শোনেন। বক্তৃতাটি শুনে তিনি ভ্রূণবিজ্ঞানে অধ্যয়নে উৎসাহিত হন। ফ্রাংকফুর্টের পরে তিনি ফ্রাইবুর্গের প্রাণীবৈজ্ঞানিক ইনস্টিটিউটে পড়াশোনা করেন। এখানে তিনি ষ্পেমানের প্রধান সহকারী অটো মানগোল্ডের সাথে পরিচিত হন ও পরে তাকে বিয়ে করেন। ষ্পেমানের নির্দেশনায় তিনি ১৯২৩ সালে তাঁর ডক্টরেট অভিসন্দর্ভটি রচনা সমাপ্ত করেন, যার শিরোনাম ছিল উ্যবার ইনডুকৎসিওন ফন এমব্রিওনাল-আনলাগেন ডুর্শ ইমপ্লান্টাৎসিওন আর্টফ্রেমডার অর্গানিজাটোরেন (অর্থাৎ "ভিন প্রজাতি থেকে প্রাপ্ত সংগঠকসমূহের বপনের দ্বারা ভ্রূণীয় আদিপদার্থের আবেশন")
প্রাণীবিজ্ঞানের ডক্টরেট উপাধি অর্জনের পরে হিলডে তাঁর স্বামী ও নবজাতক পুত্র ক্রিস্টিয়ানের সাথে বার্লিন নগরীতে চলে আসেন। এর কিছুদিন পরে বার্লিনের বাসায় গ্যাসচালিত উত্তাপক যন্ত্রের বিস্ফোরণের শিকার হয়ে প্রচণ্ডভাবে দগ্ধ হয়ে হিলডে মৃত্যুবরণ করেন। তিনি তাঁর অভিসন্দর্ভের ফলাফলগুলির প্রকাশনা দেখে যাবার আগেই মারা যান। তাঁর সন্তান পরবর্তীতে দ্বিতীয় বিশ্বযুদ্ধে মৃত্যুবরণ করেন।
মল্লিক গসের দরগাহ
নামকরণ
এই দরগাহের পীর 'বুড়োসাহেব'-এর পুরো নাম ছিল হজরত শাহ মূলক গোজ; যা জনসাধারণের মুখে রূপান্তরিত হয়ে 'মল্লিক গস' নাম ধারণ করেছে। নদীয়া কাহিনীর প্রণেতা কুমুদনাথ মল্লিকের মতে, 'মল্লিক গস' একটি উপাধি বিশেষ যার উৎপত্তি 'মলি অল গস ' শব্দ থেকে। এই দরগাহটি নদিয়া জেলার প্রাচীনতম দরগাহের একটি।
ইতিহাস
কিংবদন্তি অনুযায়ী, সপ্তদশ শতকের গোড়ায় নদীয়া রাজপরিবারে র আদিপুরুষ রাজা ভবানন্দ মজুমদারের রাজত্বকালে উপর্যুক্ত হজরত শাহ নামে একজন সিদ্ধপীর, তার ভাই করিম ও অন্যান্য শিষ্যসহ এখানে আসেন। মৃত্যুর পর তাদের এই দরগাতে কবর দেওয়া হয়। প্রাচীন দরগাহটি সম্পূর্ণ পাথরের তৈরি ছিল বলে শোনা যায়।
বার্ষিক উৎসব
পীরের মৃত্যুদিন উপলক্ষে প্রতি বছর অম্বুবাচীর সময় এখানে বড় উৎসব ও মেলা হয়।
গারো ব্যাপ্টিস্ট কনভেনশন
গারো ব্যাপ্টিস্ট কনভেনশন হলো ভারত ও বাংলাদেশের একটি ব্যাপ্টিস্ট খ্রিস্টান সম্প্রদায়। গারো নামের জাতিগোষ্ঠীর নামানুসারে এর নামকরণ করা হয়েছে। এই গীর্জার বেশিরভাগ সদস্যই মেঘালয়ে রয়েছেন। গারো ব্যাপ্টিস্ট কনভেনশনটিতে ২০১৩ সালের তথ্যমতে ২,৪০৭ টি গীর্জা এবং ২,৬৪,৩৮০ জন সদস্য ছিল। বাংলাদেশে জিবিসির (গারো ব্যাপ্টিস্ট কনভেনশন) কেন্দ্রীয় কার্যালয়টি নেত্রকোণা জেলা শহরতলির অধীনে বিরিসিরিতে অবস্থিত, এটি ১৮৯০ সালে প্রতিষ্ঠিত হয়েছিল।
সদস্যপদ
মেঘালয়ের ব্যাপ্টিস্ট গীর্জার এই সম্মেলনে ২০১৩ সালে ২৪০৭ টিরও বেশি গীর্জা এবং ২,৬৪,৩৮০ জন প্রাপ্ত বয়স্ক ব্যাপ্টিস্ট ছিলো। ঐ সময়ে বাংলাদেশে সদস্য ছিলো ১২,৩৪০ জন।
গারো ব্যাপ্টিস্ট কনভেনশনটি উত্তর-পূর্ব ভারতের ব্যাপ্টিস্ট গীর্জার কাউন্সিল বা সিবিসিএনইআই-এর সদস্য, যা উত্তর-পূর্ব ভারতের ব্যাপ্টিস্ট গীর্জার একটি সমন্বিত সংগঠন, যার অন্যান্য সহোদর ব্যাপ্টিস্ট সমিতির মধ্যে নাগাল্যান্ড ব্যাপ্টিস্ট চার্চ কাউন্সিল, কারবি-অ্যাংলং ব্যাপটিস্ট কনভেনশন এবং অরুণাচল ব্যাপটিস্ট চার্চ কাউন্সিল অন্যতম।
বাংলাদেশে অবস্থিত অন্যান্য ব্যাপ্টিস্ট কনভেনশনগুলো হলো বাংলাদেশ ব্যাপটিস্ট চার্চ সংঘ (সদস্য ১৫,০০০) এবং বাংলাদেশ ব্যাপটিস্ট ফেলোশিপ। ময়মনসিংহের বিরিশিড়িতে অবস্থিত জেএনএনবি স্মৃতি ব্যাপটিস্ট প্রশিক্ষণ ইনস্টিটিউট রয়েছে যা জেবিসি কর্তৃক পরিচালিত হয়।
ভুসাওয়ার
ভুসাওয়ার (Bhusawar) ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে ভুসাওয়ার শহরের জনসংখ্যা হল ১৭,৭১৪ জন। এর মধ্যে পুরুষ ৫০% এবং নারী ৫০%।
এই শহরের জনসংখ্যার ১৭% হল ৬ বছর বা তার কম বয়সী।
১৯৭৬-এ বাংলাদেশ
১৯৭৬ সালে বাংলাদেশে ঘটে যাওয়া উল্লেখযোগ্য ঘটনাবলী সমূহ উপস্থাপন করা হল:
নুহাশ পল্লী
thumb|270px|right| নুহাশ পল্লীর বৃক্ষছায়ায় হুমায়ূন আহমেদ, ২০১১
নুহাশ পল্লী ঢাকার অদুরে গাজীপুরে অবস্থিত প্রয়াত বাংলাদেশি কথাসাহিত্যিক হুমায়ূন আহমেদের বাগানবাড়ী। কার্যত এটি নুহাশ চলচিত্রের শুটিংস্পট ও পারিবারিক বিনোদন কেন্দ্র। নুহাশ পল্লীতে প্রবেশের পর মাঠ ধরে সামনে এগিয়ে হাতের বাঁ-পাশে শেফালি গাছের নীচে একটি নামাজের ঘর রয়েছে। এর পাশে তিনটি পুরনো লিচুগাছ নিয়ে একটি ছোট্ট বাগান রয়েছে। লিচু বাগানের উত্তর পাশে জাম বাগান আর দক্ষিণে আম বাগান। ওই লিচুগাছের নিচে হুমায়ূন আহমেদের সমাধি অবস্থিত।
ইতিহাস
বাংলাদেশী কথাসাহিত্যিক হুমায়ুন আহমেদ ব্যক্তিগত উদ্যোগে নুহাশ পল্লী প্রতিষ্ঠা করেন। গাজীপুর জেলার চৌরাস্তা থেকে ২০ কিলোমিটার দূরে এক হোতাপাড়া বাজারের পিরুজালী নামক গ্রামে প্রয়াত হুমায়ূন আহমেদ নুহাশ পল্লী গড়ে তোলেন। সেখানকার নানা স্থাপনা আর অসংখ্য ফলজ, বনজ গাছের পাশাপাশি তিনি ঔষধি গাছের বাগান বানিয়েছেন। ছেলে নুহাশ হুমায়ূন এর নামে রাখা নুহাশ পল্লীকে হুমায়ূন আহমেদ মনের মতো করে নিজস্ব স্বপ্নজগত করে তোলার প্রয়াস রেখেছেন। তাই নিজের তৈরি করা আড়াই'শত প্রজাতির সবুজ গাছের উক্ত "নন্দন কাননে" তিনি বারবার ছুটে গেছেন। ঢাকার ধানমন্ডিতে তার বাসস্থান হলেও তিনি সুযোগ পেলেই নুহাশ পল্লীতে চলে আসতেন সময় কাটাতে। কখনো আসতেন সপরিবারে, কখনো আসতেন বন্ধু-বান্ধবদের নিয়ে রাতভর আড্ডা দিতে। প্রতি বছর ১লা বৈশাখে নুহাশ পল্লীতে বৈশাখী মেলার আয়োজন করা হতো। নুহাশ পল্লীতে হুমায়ূন আহমেদ স্যুটিং স্পট, দিঘি আর তিনটি সুদৃশ্য বাংলো গড়ে তুলেছেন। একটিতে তিনি থাকতেন আর বাকি দুটিতে তিনি তার শৈল্পিক চিন্তাধারার বিকাশ ঘটিয়েছিলেন। শানবাঁধানো ঘাটের দিঘির দিকে মুখ করে বানানো বাংলোকে তিনি ‘ভূত বিলাস’ নাম দিয়েছিলেন। দুর্লভ সব ঔষধি গাছ নিয়ে যে বাগান তৈরি করা হয়েছে তার পেছনেই রূপকথার মৎস্যকন্যা আর রাক্ষসের ভাস্কর্য রয়েছে। আরো রয়েছে পদ্মপুকুর ও অর্গানিক শৈলীতে নকশা করা এবড়োথেবড়ো সুইমিং পুল।
অবস্থান
ঢাকা-ময়মনসিংহ মহাসড়কের গাজীপুর চান্দনা চৌরাস্তা থেকে ১২ কিলোমিটার দূরে হোতাপাড়া বাজার। সেখান থেকে ৮ কিলোমিটার পশ্চিমে পিরুজালী গ্রাম। ওই গ্রামেই ৪০ বিঘা জায়গা নিয়ে নুহাশ পল্লী তৈরি করেছিলেন প্রয়াত হুমায়ুন আহমেদ।
মুহাম্মদ মিয়া দেওবন্দি
মুহাম্মদ মিয়া দেওবন্দি (১৯০৩ — ১৯৭৫) ( উর্দু :  محمد میاں دیوبندی ) ছিলেন একজন ভারতীয় সুন্নি ইসলামী পণ্ডিত এবং ভারতের স্বাধীনতা আন্দোলনের নেতা। তিনি হুসেন আহমদ মাদানির শিষ্য এবং উর্দুতে ইতিহাসের  বই লিখার জন্য বিখ্যাত।  তিনি ইদারা মাবাহিছে ফিকহিয়্যাহের প্রতিষ্ঠাতা।
জন্ম ও শিক্ষা
তিনি হুসেন আহমদ মাদানির শিষ্য ছিলেন।
পেশা
মুহাম্মদ মিয়া বিহারে শিক্ষাদানের মাধ্যমে তার কর্মজীবনের সূূূূচনা করেন। তারপরে তিনি জামিয়া কাসেমিয়া মাদ্রাসা, শাহী মোরাদাবাদে দীর্ঘদিন মুুফতি হিসেবে দায়িত্ব পালন করেন। তিনি জমিয়তে উলামায়ে হিন্দ- এর সংগঠক হিসাবে নিযুক্ত হন এবং এক বছরের জন্য এর প্রধান সংগঠক হিসাবেও দায়িত্ব পালন করেন। জীবনের শেষদিকে তিনি দিল্লির মাদ্রাসা আমিনিয়ায় শায়খুল হাদিস এবং ইদারা মাবিহিত-ই-ফিকহিয়াহ সাধারণ সম্পাদক হিসাবে দায়িত্ব পালন করেছিলেন। তিনি ১৯৫০ সালে দারুল উলূম দেওবন্দের মজলিসে শুরার সদস্য মনোনীত হন।
তার ছাত্রদের মধ্যে রয়েছে মুফতি মাহমুদ, আছার মোবারকপুরী এবং আসির আদ্রাবি।
মৃত্যু এবং উত্তরাধিকার
মুহম্মদ মিয়া ৭২ বছর বয়সে ১৯৭৫ সালের ২২ অক্টোবর দিল্লিতে মারা যান। ঐতিহাসিক রচনার জন্য তাঁকে মুআরিখ-ই-মিল্লাত হিসাবে উল্লেখ করা হয়। তাঁর অনুসারীরা তাকে সাইয়্যেদুল মিল্লাত হিসাবে উল্লেখ করেন।
সাহিত্য কর্ম
মুহাম্মদ মিয়ার রচনাগুলির মধ্যে রয়েছে:
জুয়েল মেরী
জুয়েল মেরী (জন্ম ১১ ই জুলাই ১৯৯০) একজন ভারতীয় চলচ্চিত্র অভিনেত্রী এবং টেলিভিশন উপস্থাপিকা, তিনি মালয়ালম চলচ্চিত্র এবং টেলিভিশনে কাজ করেন। তিনি ছোট পর্দায় শুরু করেছিলেন, জনপ্রিয় নৃত্যের আপাতবাস্তব টেলিভিশন অনুষ্ঠান ডি ফর ডান্স এবং বেশ কয়েকটি উচ্চ শ্রেণীর পুরস্কার প্রদান অনুষ্ঠানে সহ-উপস্থাপন করে। এরপরে মালয়ালম চলচ্চিত্রে তাঁর অভিষেক হয় উটপিয়ালী রাজাভু (২০১৫) ছবির মাধ্যমে। এরপরে মম্মুট্টী অভিনীত পাথেমারি (২০১৫) ছবিতে উচ্চ শ্রেণীর অভিনয় করে জুয়েল সেই বছর 'সেরা আত্মপ্রকাশ' বিভাগে এশিয়াভিশন পুরস্কার অর্জন করেছিলেন। রহস্য-নাটক ওরে মুখম (২০১৬), থ্রিসিভাপারুর ক্লিপথাম (২০১৭), কলিউডের অ্যাকশন পরিবার-নাটক আন্নাদুরাই (২০১৭) এবং কৌতুক-নাটক জ্ঞান মেরিকুট্টি (২০১৮) জুয়েল অভিনীত অন্যান্য উল্লেখযোগ্য সিনেমার মধ্যে রয়েছে।
প্রাথমিক জীবন এবং শিক্ষা
জুয়েল মেরি একজন ভারতীয় অভিনেত্রী, টেলিভিশন উপস্থাপক এবং মডেল। তিনি কোচির ত্রিপুণিতুরায় জন্মগ্রহণ করেছিলেন এবং বেড়ে উঠেছিলেন। তাঁর পিতা ও মাতার নাম যথাক্রমে সেবি অ্যান্টনি এবং রোজ মেরি। তিনি সেন্ট ইগনেতিয়াস উচ্চ মাধ্যমিক বিদ্যালয় থেকে তাঁর স্কুলের পড়াশোনা শেষ করে ছিলেন।
তিনি আলুয়ার সামারিটান কলেজ অফ নার্সিং থেকে নার্সিংয়ে স্নাতক অর্জন করেছেন। তিনি স্কুল চলাকালীন বিভিন্ন নাট্য অনুষ্ঠানে অংশ নিয়েছিলেন।
কর্ম জীবন
জুয়েল মেরি তাঁর উপস্থাপনার জন্য সুপরিচিত এবং শ্রোতারা তাঁকে পছন্দ করেন। তিনি কর্পোরেট অনুষ্ঠান, বিবাহ, সংগীত অনুষ্ঠান এবং বৃহৎ মঞ্চানুষ্ঠানের মতো প্রায় ৩০০ অনুষ্ঠানে উপস্থাপনা করেছেন। জুয়েল তামিল, হিন্দি, মালয়ালম এবং ইংরেজির মতো ভাষায় অনুষ্ঠান উপস্থাপন করতে পারেন। ২০১৪ সালে তিনি সেরা উপস্থাপক হিসেবে জে.সি. ফাউন্ডেশন পুরস্কার পেয়েছিলেন। তিনি "ধে শেফ" অনুষ্ঠানও উপস্থাপন করেছিলেন।
জুয়েল তাঁর বিদ্যালয়ের দিনগুলি থেকেই থিয়েটার শিল্প এবং বাগ্মিতার মত পরিবেশন শিল্পকলাগুলিতে কাজ করেছিলেন। এগুলি তাঁকে মঞ্চের উপস্থিতিতে আধিপত্য আনতে সহায়তা করেছিল। তাঁর কলেজের দিনগুলিতে, তিনি অনুষ্ঠান পরিচালক হিসাবে আংশিক সময়ের কাজ করতেন। এগুলি বেশিরভাগ কর্পোরেট অনুষ্ঠানগুলির জন্য ছিল। পরে ২০১৪ সালে, তিনি টেলিভিশন উপস্থাপিকা হিসাবে তাঁর পূর্ণ সময়ের কর্ম জীবন শুরু করেছিলেন, মাঝাবিল মনোরমা চ্যানেলে গোবিন্দ পদ্মসূর্যের সাথে আপাতবাস্তব টেলিভিশন অনুষ্ঠান  ডি ফর ডান্স সহ উপস্থাপনা করে। এর পরে তিনি উটপিয়ালী রাজাভু (২০১৫) এবং পাথেমারী (২০১৫) র মত চলচ্চিত্রে অভিনয় করেছিলেন। এর পরের বছরগুলিতে তিনি বেশ কয়েকটি চলচ্চিত্রে অভিনয় করেছেন এবং বিশ্বজুড়ে অনেকগুলি রিয়েলটি টিভি অনুষ্ঠান এবং 'সেলিব্রিটি পুরস্কার রাত্রি' উপস্থাপন করেছেন। তাঁর পাশের বাড়ির মেয়ে'র  ভাবমূর্তি এবং মঞ্চে তাঁর আধিপত্য তাঁকে এই ক্ষেত্রের আসল তারকা করে তুলেছে
মঞ্চ
তিনি কয়েকটি পুরস্কার অনুষ্ঠান উপস্থাপন করেছেন তাদের মধ্যে কয়েকটি হল:
রাজি
রাজি হল মেঘনা গুলজার পরিচালিত ২০১৮ সালের ভারতীয় হিন্দি ভাষার গোয়েন্দা থ্রিলার চলচ্চিত্র। জংলি পিকচার্স ও ধর্ম প্রডাকশন্সের ব্যানারে এটি প্রযোজনা করেন বিনীত জৈন, করণ জোহর, হিরু যশ জোহর, ও অপূর্ব মেহতা। এতে কেন্দ্রীয় চরিত্রে অভিনয় করেন আলিয়া ভাট এবং পার্শ্ব চরিত্রাবলিতে অভিনয় করেন ভিকি কৌশল, রাজিত কাপুর, শিশির শর্মা ও জয়দীপ আহলাবত। এটিই হরিন্দর সিক্কার ২০০৮ সালের কলিং সেহমত উপন্যাসের চলচ্চিত্ররূপ। এটি ভারতীয় রিসার্চ অ্যান্ড অ্যানালাইসিস উইং-এর একজন গোয়েন্দার সত্য ঘটনা অবলম্বনে নির্মিত, যেখানে তিনি তার পিতার অনুরোধে ১৯৭১ সালের ভারত-পাকিস্তান যুদ্ধের পূর্বে ভারতে পাকিস্তানের তথ্য প্রেরণের জন্য পাকিস্তানি সামরিক কর্মকর্তা সংবলিত এক পরিবারে বিয়ে করেন।
চলচ্চিত্রটির প্রধান চিত্রধারণ শুরু হয় ২০১৭ সালের জুলাই মাসে মুম্বই শহরে এবং ২৭শে অক্টোবর চিত্রধারণ সম্পন্ন হয়। এছাড়া চলচ্চিত্রটি পাটিয়ালা, নভা, মালেরকোটলা ও দুধপথ্রির কয়েকটি স্থানে চিত্রায়িত হয়।
চলচ্চিত্রটি ২০১৮ সালের ১১ই মে মুক্তি পায়। ৩৫ কোটি রুপি ব্যয়ে নির্মিত চলচ্চিত্রটি ৪০ কোটি রুপি আয় করে এবং বিশ্বব্যাপী ২০৭ কোটি রুপি আয় করা চলচ্চিত্রটি নারী কেন্দ্রীয় চরিত্র-সংবলিত সর্বোচ্চ আয়কারী ভারতীয় চলচ্চিত্র হয়ে ওঠে। এটি সমালোচনামূলকভাবেও সফলতা অর্জন করে, সমালোচকগণ মেঘনার পরিচালনা ও ভাটের অভিনয়ের প্রশংসা করেন। রাজি ৬৪তম ফিল্মফেয়ার পুরস্কারে ১৫টি বিভাগে মনোনয়ন লাভ করে এবং শ্রেষ্ঠ চলচ্চিত্র, শ্রেষ্ঠ পরিচালক ও  শ্রেষ্ঠ অভিনেত্রীসহ পাঁচটি পুরস্কার অর্জন করে।
সঙ্গীত
চলচ্চিত্রটির সুর ও আবহ সঙ্গীত করেছেন শঙ্কর-এহসান-লায় এবং গীত রচনা করেছেন গুলজার। গানে কণ্ঠ দিয়েছেন অরিজিৎ সিং, হর্ষদীপ কৌর, বীভা সরফ, শঙ্কর মহাদেবন ও সুনিধি চৌহান। "অ্যায় ওয়াতন (নারী)" গানটিতে মুহাম্মদ ইকবালের দুয়া "লব পে আতি হ্যায় দুয়া"-এর কয়েকটি ছত্র রয়েছে। ২০১৮ সালের ১৮ এপ্রিল জি মিউজিক কোম্পানি চলচ্চিত্রের গানগুলি প্রকাশ করে।
মুক্তি
২০১৮ সালের ৯ই এপ্রিল চলচ্চিত্রের দাপ্তরিক টুইটার পাতায় রাজি চলচ্চিত্রের প্রথম পোস্টার প্রকাশিত হয়। ২০১৮ সালের ১০ই এপ্রিল চলচ্চিত্রটির ট্রেইলার প্রকাশিত হয়। চলচ্চিত্রটি ২০১৮ সালের ১১ই মে মুক্তি পায়।
২০১৮ দক্ষিণ আফ্রিকা মহিলা ক্রিকেট দলের ইংল্যান্ড সফর
দক্ষিণ আফ্রিকা জাতীয় মহিলা ক্রিকেট দল ২০১৮ সালের জুনে ইংল্যান্ড মহিলা ক্রিকেট দল-এর সাথে খেলতে ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক খেলা। যা ছিল ২০১৭–২০ আইসিসি মহিলা চ্যাম্পিয়নশিপ প্রতিযোগিতার অংশ। ২০১৭ মহিলা ক্রিকেট বিশ্বকাপ জয়ের পর এটি ছিল ইংল্যান্ডের প্রথম দেশের মাটিতে সিরিজ। উক্ত ডব্লিউওডিআই সিরিজের পর উভয় দল ২০১৮ ইংল্যান্ড মহিলা ত্রি-দেশীয় সিরিজ খেলে, তৃতীয় দল হিসাবে যোগ দেয় নিউজিল্যান্ড জাতীয় মহিলা ক্রিকেট দল। ইংল্যান্ড মহিলা দল ডব্লিউওডিআই সিরিজটিতে ২-১ এ জয়লাভ করে।
দলীয় সদস্য
ক্যাথরিন ক্রসকে সিরিজের শেষ ও ফাইনাল খেলার জন্য ইংল্যান্ড স্কোয়াডে ডাকা হয়েছিল।
আল-জানাদ মসজিদ
আল-জানাদ মসজিদ (جامع الجند) ইয়েমেনের তাইজ থেকে ২০ কিলোমিটার দক্ষিণ-পশ্চিমে অবস্থিত একটি প্রাচীন মসজিদ। এটি ইসলামের প্রারম্ভে নির্মিত ইয়েমেনের প্রথম এবং প্রাচীনতম মসজিদ হিসাবে বিবেচিত হয়। এই মসজিদটি প্রতিষ্ঠা করেন মুয়াজ ইবনে জাবাল। তাকে ইসলামের নবী মুহাম্মাদ ৬ হিজরিতে (৬২৮ খ্রি.) সেখানকার লোকদের ধর্ম সম্পর্কিত বিধান এবং শরিয়াহ মোতাবেক জ্ঞান বিতরণের জন্য ইয়েমেনে পাঠিয়েছিলেন। তাই এটি তাইজ গভর্নরের অন্যতম গুরুত্বপূর্ণ ধর্মীয় স্থান। এটি মু'আয মসজিদ নামেও বহুল পরিচিত।
স্থাপত্য
বর্তমান মসজিদটি আয়তাকার আকৃতির, যা ৬৫.৫ x ৪৩ বর্গ মিটার প্রশস্ত। এটি ১৪৪টি ক্রকচ বারান্দা সহ একটি প্রাচীর দ্বারা বেষ্টিত। এর সাধারণ বিন্যাস একটি খোলা সাহন (৩৫.৫ x ২৫.৫ মিটার) এবং ২ মিটার উঁচু একটি বর্গাকার কলাম নিয়ে গঠিত। মসজিদটির কিবলা চারটি উপসাগর নিয়ে গঠিত এবং তা প্রাচীরকে শোভিত করে আছে। এছাড়া, কিবলার মধ্যে দুটি মিহরাব রয়েছে। এর অলঙ্করণ, খোদাই এবং খোদাই সমৃদ্ধ শিল্পগুলো একটি শৈল্পিক মাস্টারপিস হিসাবে বিবেচিত হয়। এটি ১২ শতকের শেষ ত্রৈমাসিকে তাগতিকিন ইবনে আইয়ুবের সময়কালের অবশিষ্ট প্ল্যাটফর্মগুলোরর মধ্যে একটি। মিনারটি দক্ষিণ-পশ্চিম কোণের একটি অংশ দখল করে আছে এবং এটি একটি নলাকৃতির নীচের অংশ নিয়ে গঠিত যার উপরের আকৃতি অষ্টভুজাকার এবং তার উপরে একটি ষড়ভুজ ঘোরে এবং গম্বুজের শীর্ষে একটি মিনার বিদ্যমান। মিনারের পাশে সুলতান আমের ইবনে আবদুল ওয়াহাবের নাম লেখা একটি পাথরের ফলক রয়েছে। এছাড়াও অন্যান্য প্লেটে বিভিন্ন ঐতিহাসিক সময়কালে এই মসজিদের সংস্কারের কথা লিপিবদ্ধ রয়েছে।
মসজিদটি সারাবছর পরিদর্শনের জন্য উন্মুক্ত থাকে।
ক্রেসিডা (প্রাকৃতিক উপগ্রহ)
ক্রেসিডা (ইংরেজি: Cressida; ) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ৯ জানুয়ারি ভয়েজার ২ মহাকাশযান থেকে গৃহীত আলোকচিত্রগুলি থেকে এটি আবিষ্কৃত হয় এবং সাময়িকভাবে এস/১৯৮৬ ইউ ৩ (ইংরেজি: S/1986 U 3) নামে চিহ্নিত হয়। উপগ্রহটির নামকরণ করা হয়েছে উইলিয়াম শেকসপিয়র রচিত ট্রলিয়াস অ্যান্ড ক্রেসিডা নাটকের (কাহিনিটি জিওফ্রে চসার ও অন্যান্যদের রচনাতেও পাওয়া যায়) ট্র্যাজিক নায়িকা তথা ক্যালকাসের ট্রোজান কন্যা ক্রেসিডার নামানুসারে। এটি ইউরেনাস ৯ (ইংরেজি: Uranus IX) নামেও পরিচিত।
ক্রেসিডা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্তর্গত অন্যান্য উপগ্রহগুলি হল বিয়াংকা, ডেসডিমোনা, জুলিয়েট, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৪১ কিলোমিটার এবং জ্যামিতিক অ্যালবেডো ০.০৮। এটুকু ছাড়া এই উপগ্রহটির সম্পর্কে কার্যত আর কিছুই জানা যায় না।
ভয়েজার ২ কর্তৃক গৃহীত আলোকচিত্রগুলিতে ক্রেসিডাকে একটি লম্বাটে বস্তুর ন্যায় দেখায়, যার পরাক্ষ ইউরেনাসের দিকে মুখ করে রয়েছে। বিয়াংকার ঊর্ধ্বধ লম্বিত উপগোলকের কক্ষগুলির অনুপাত ০.৮ ± ০.৩। এটির পৃষ্ঠভাগ ধূসর রঙের।
ক্রেসিডার কক্ষপথ ইউরেনাসের ইটা (η) বলয়ের মধ্যে ৩:২ অনুরণনের কাছাকাছি। বলয়টির আকৃতিতে বিশৃংখলা সম্ভবত ক্রেসিডার ভর পরিমাপের একটি পন্থা। এটির ভর ২.৫±০.৪ কিলোগ্রাম। ক্রেসিডা হল ইউরেনাসের একমাত্র ক্ষুদ্রাকার উপগ্রহ যেটির ভর সরাসরি পরিমাপ করা গিয়েছে।
পরবর্তী ১০ কোটি বছরে ক্রেসিডার সঙ্গে ডেসডিমোনার সংঘর্ষ ঘটতে পারে।
দিয়ারিও মেরিদিয়ানো
মেরিডিয়ানো (ডায়ারিও মেরিডিয়ানো ) ভেনিজুয়েলার জাতীয় দৈনিক ক্রীড়া সংবাদপত্র, যা ব্লোক দে আরমাসের মালিকানাধীন, যা আবার স্পোর্টস নেটওয়ার্ক মেরিদিয়ানো টেলিভিশনের মালিকানাধীন।
কালো মেঘের ভেলা (চলচ্চিত্র)
কালো মেঘের ভেলা হলো একটি বাংলাদেশি চলচ্চিত্র। চলচ্চিত্রটি পরিচালনা করেছেন মৃত্তিকা গুণ এবং এতে মুখ্য চরিত্রে অভিনয় করেছেন আপন ও রুনা খান। স্বল্পদৈর্ঘ্য হিসেবে সরকারি অনুদান পেলেও চলচ্চিত্রটি পূর্ণদৈর্ঘ্য হিসেবে নির্মিত হয়েছে। চলচ্চিত্রটি নির্মিত হয়েছে নির্মলেন্দু গুণের কালো মেঘের ভেলা উপন্যাস অবলম্বনে।
মুক্তি
চলচ্চিত্রটি ২০১৯ সালের ২৬ জুলাই প্রেক্ষাগৃহে মুক্তি পায়।
প্রশংসা
কালো মেঘের ভেলায় দুখু চরিত্রে অভিনয়ের জন্য নাইমুর রহমান আপন ২০১৯ ৪৪তম জাতীয় চলচ্চিত্র পুরস্কারের আসরে সেরা শিশুশিল্পীর এবং নির্মলেন্দু গুণ ইস্টিশনে জন্ম আমার গানের জন্য শ্রেষ্ঠ গীতিকারের পুরস্কার জয় করেছিলেন।
১৯৬৯–৭০ বুন্দেসলিগা
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৬৮–৬৯ মৌসুমে ৪৬ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।
এই মৌসুমে ৫১ পয়েন্ট অর্জন করে বরুসিয়া মনশেনগ্লাডবাখ ১ম বারের মতো বুন্দেসলিগা এবং ১ম বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।
দল
১৯৬৮–৬৯ মৌসুম শেষে নুর্নবার্গ এবং কিকার্স অফেনবাখ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে রট-ভাইস এসেন এবং রট-ভাইস ওবারহাউজেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
আর. ডি. লাইং
রোনাল্ড ডেভিড লাইং (৭ অক্টোবর ১৯২৭ - ২৩ আগস্ট ১৯৮৯), সাধারণত '''আর. ডি. লাইং' হিসেবে পরিচিত, তিনি ছিলেন স্কটিশ মনোচিকিৎসক যিনি মানসিক অসুস্থতা – বিশেষত মনোব্যাধির অভিজ্ঞতা নিয়ে লিখেছিলেন। সাইকোপ্যাথোলজিকাল ঘটনার কারণ এবং চিকিৎসা সম্পর্কিত লাইংয়ের মতামত তার অস্তিত্বের দর্শন অধ্যয়নের দ্বারা প্রভাবিত হয়েছিল ফলে তিনি মনোবিজ্ঞানবাদী গোঁড়ামি হয়ে উঠেছিল এমন রাসায়নিক ও ইলেক্ট্রোশক পদ্ধতির বিরোধিতা করেছিলেন। পৃথক রোগী বা মক্কেলের প্রকাশিত অনুভূতিগুলি কেবল মানসিক অসুস্থতার লক্ষণগুলির চেয়ে জীবিত অভিজ্ঞতার বৈধ বিবরণ হিসেবে গ্রহণ করা, লাইং সিজোফ্রিনিয়াকে একটি তাত্ত্বিক বিষয় হিসাবে বিবেচনা করেননি। যদিও মনস্তত্ত্ববিরোধী জনসাধারণের মনে জড়িত তিনি লেবেলটিকে প্রত্যাখ্যান করেছিলেন। রাজনৈতিকভাবে, তাকে নতুন বামের চিন্তাবিদ হিসাবে বিবেচনা করা হয়েছিল। ডেভিড টেন্যান্টের ২০১৭ সালেন ম্যাড টু বি নরমাল'' চলচ্চিত্রে লাইংয়ের চিত্রায়ন করা হয়েছিল।
আর্ডিপিথেকাস
আর্ডিপিথেকাস (ইংরেজি ভাষায়: Ardipithecus) দীর্ঘ বিলুপ্ত এক প্রাণীগোষ্ঠী। আর্ডিপিথেকাস একটি গণের নাম। এখন পর্যন্ত এই গণের অন্তর্ভুক্ত দুইটি প্রজাতির জীবাশ্ম পাওয়া গেছে। একটির নাম আর্ডিপিথেকাস র‍্যামিডাস (Ardipithecus ramidus) এবং অন্যটির নাম আর্ডিপিথেকাস কাডাব্বা (Ardipithecus kadabba)। র‌্যামিডাস-এর যে জীবাশ্মটি পাওয়া গেছে তার বয়স ৪৪ লক্ষ বছর হতে পারে মর্মে জীবাশ্মবিদরা প্রাক্কলন করেছেন। আর কাডাব্বা-র যে জীবাশ্ম পাওয়া গেছে তার বয়স ৫৬ লক্ষ বছর বলে অনুমান করা হয়েছে। এই হিসাবে র‌্যামিডাস আদি প্লায়োসিন যুগ এবং কাডাব্বা মায়োসিন যুগের শেষ দিকে পৃথিবীতে বসবাস করতো। এর মধ্যে আর্ডিপিথেকাস র‌্যামিডাস এর পূর্ণাঙ্গ জীবাশ্ম এবং এর খাদ্য গ্রহণ, চলন সংক্রান্ত বিভিন্ন তথ্য প্রকাশ করা হয় ২০০৯ সালের ১লা অক্টোবর। ইউনিভার্সিটি অফ ক্যালিফোর্নিয়া, বার্কলে-র জীবাশ্ম-নৃবিজ্ঞানী টিম হোয়াইট এর নেতৃত্বে একটি দল এ প্রজাতির জীবাশ্ম অনুসন্ধান করে। এর চলন বিষয়ক তথ্যাদি নিয়ে গবেষণাপত্র রচনা করেন আরেক বিজ্ঞানী ওয়েন সি. লাভজয়''। তারা সবাই মিলে এই বিষয়ে মোট ১১ টি গবেষণাপত্র প্রকাশ করেন।
আবিষ্কারের কাহিনী
১৯৭৪ সালে লুসি আবিষ্কারকারী দলের একজন বিজ্ঞানী ছিলেন টিম হোয়াইট যিনি বার্কলে'র ইউনিভার্সিটি অফ ক্যালিফোর্নিয়ায় জীবাশ্ম-নৃবিজ্ঞান গবেষক হিসেবে কর্মরত ছিলেন। ইথিওপিয়া'র আফার নিম্নভূমিতে হোমিনিনি গোত্রের এত জীবাশ্ম পাওয়া গেছে যে টিম হোয়াইট রীতিমত এই জায়গাটিকেই পরবর্তী গবেষণার জন্য বেছে নেন। ইথিওপিয়ার রাজধানী আদ্দিস আবাবা'র অদূরে “আফার” নামে এক বিরাট নিম্নভূমিতেই লুসি থেকে শুরু করে হোমিনিনি গোত্রের সবগুলো জীবাশ্ম পাওয়া গেছে। শিম্পাঞ্জি, মানুষ সবাই এই গোত্রের অন্তর্ভুক্ত।
১৯৯২ সালের ১৭ই ডিসেম্বর টিম হোয়াইটের প্রাক্তন ছাত্র Gen Suwa হঠাৎ করে আফার এর নিকটবর্তী আরামিস গ্রামের পাশে এক টুকরো হাড় দেখতে পান। দেখার সাথে সাথেই বুঝে গিয়েছিলেন এটা হোমিনিনি গোত্রেরই কোন একটি প্রজাতির জীবাশ্ম। সেই এলাকা ঘিরেই হোয়াইট দলের অনুসন্ধান শুরু হয়। পরবর্তী কয়েক মাসের মধ্যে সেখানে পাওয়া যায় একটি শিশুর নিম্ন চোয়ালের কিছু জীবাশ্ম। ১৯৯৫ সালের জানুয়ারির মধ্যে শ্রোণীচক্র, মাথার খুলি, পা এবং মুখের অনেকগুলো খণ্ডাংশ পাওয়া যায়। কিন্তু সমস্যা হল সবগুলো হাড়ের অবস্থাই ছিল শোচনীয়। তাই এগুলোর উপর ভিত্তি করে প্রকৃত গবেষণা বাধাগ্রস্ত হচ্ছিল। এ কারণেই তাৎক্ষণিকভাবে বিজ্ঞানীরা সাংবাদিক বা বিজ্ঞানীমহলকে তেমন কিছুই জানায়নি। এরই মধ্যে সর্বমোট ১১০ টিরও বেশি অস্থি খণ্ডাংশ একত্রিত করে সেগুলোর বিশুদ্ধায়ন চলেছে, তারপর শুরু হয়েছে পূর্ণাঙ্গ কঙ্কাল তৈরির কাজ। উল্লেখ্য, এছাড়া অন্যান্য প্রাণী বা উদ্ভিদের প্রায় ১৫০,০০০ নমুনাও যুগিয়েছে আফার-এর এই প্রত্নভূমি।
ইথিওপিয়ায় কঙ্কাল গঠনের পাশাপাশি টোকিও এবং ওহাইয়ো তেও আর্ডি গবেষণা চলেছে সমান তালে। ওহাইয়ো-তে বিজ্ঞানী সি ওয়েন লাভজয় আর্ডির ভৌত মডেল তৈরির কাজ করেছেন আর টোকিওতে Gen Suwa কম্পিউটার মডেল বানিয়েছেন। এই দুই গবেষণাকেন্দ্রেই মাঝেমাঝে কঙ্কালের বিভিন্ন অংশ পাঠানো হয়েছে সিটি স্ক্যান এবং অন্যান্য পরীক্ষার জন্য। ৯ বছরের কাজ শেষে Suwa গর্বভরে বলতে পেরেছেন, “৪৪ লক্ষ বছর আগে ইথিওপিয়া-তে ঠিক এরকম এক আর্ডিপিথেকাস র‌্যামিডাস-ই ঘুরে বেড়াতো।”